बायोपिक में विद्या बालन के दामाद बनेंगे अमित साध - Naya India
मुंबई। बॉलीवुड अभिनेता अमित साध शकुंतला देवी की बायोपिक में विद्या बालन के दामाद की भूमिका निभायेंगे। महान गणितज्ञ शकुंतला देवी पर बायोपिक बनायी जा रही है। फिल्म में शकुंतला देवी की भूमिका विद्या बालन निभा रही है।
फिल्म में विद्या की बेटी के रोल में सान्या मल्होत्रा नजर आएंगी और अब एक और नाम इस फिल्म से जुड़ गया है। ‘काय पो छे’, ‘गोल्ड’ और ‘सुल्तान’ जैसी फिल्मों में काम कर चुके अमित साध शकुंतला देवी की बायॉपिक में विद्या बालन के दामाद के रोल में नजर आएंगे। अमित साध ने कहा कि जब उन्होंने इस फिल्म की स्क्रिप्ट पढ़ी तब उन्हें शकुंतला देवी के बारे में काफी कुछ पता चला।
वह इस फिल्म से जुड़कर काफी खुश हैं और उम्मीद करते हैं कि दर्शकों को उनका अजय का किरदार पसंद आएगा। इस फिल्म में बांग्ला फिल्म अभिनेता जिशु सेनगुप्ता विद्या के पति के रोल में नजर आएंगे। फिल्म को अनु मेनन निर्देशित कर रही हैं। यह फिल्म 2020 में रिलीज होगी।
Tags: Amit Sadh, Bollywood actor, Shakuntala Devi biopic, son-in-law, Vidya Balan, अमित साध, बॉलीवुड अभिनेता, विद्या बालन, शकुंतला देवी बायोपिक
राजनाथ व गडकरी ने अयोध्या मामले पर फैसले का किया स्वागत